[{"text_idx": "#000001", "text": "La 31a BET, okazinta la 8-16an de julio 1995 apud Kau\u0306no kun 203 partoprenantoj, estis negranda kompare kun la tri antau\u0306aj Litoviaj BEToj (358 partoprenantoj en BET-20, 1983; 472 partoprenantoj en BET-23, 1986; 608 partoprenantoj en BET-26, 1989) kaj kun la 65a Kongreso de SAT (452 partoprenantoj, 1992), kaj g\u0302i unuafoje ne havis gravan programkontribuon de esperantistoj el Ruslando kaj Ukrainio. Sed danke al la Litoviaj kaj alilandaj instruistoj, prelegantoj kaj artistoj la programo estis ne malpli ric\u0302a kaj interesa ol antau\u0306e. La suba arikolo el Litova Stelo koncize prezentas la 31an BET. La artikolon akompanas la rezolucio, akceptita fine de BET-31"}, {"text_idx": "#000002", "text": "Ducent tri samideanoj el dek ses landoj kunvenis por pasigi kelkajn tagojn en Esperanta medio. La tradicia, jam 31a BET okazis de la 8a g\u0302is la 16a de julio en Girionys, en Arbarista Lernejo, situanta surborde de Kaunasa maro, 17 km sudoriente de la urbo. Plej multe da homoj venis el Litovio (153) kaj Latvio (26); po tri el Estonio, C\u0302inio, Germanio, Pollando; po du el Brazilo kaj Rusio; po unu el Belorusio, Britio, C\u0302eh\u0302io, Danio, Italio, Norvegio, Svedio, Svislando. Dek ok estis geknaboj g\u0302is 10-jara ag\u0302o."}, {"text_idx": "#000004", "text": "Dimanc\u0302e en Kaunasa preg\u0302ejo de karmelanoj okazis Sankta Meso en Esperanto. Merkrede la partoprenantoj povis ekskursi tra Kaunas kaj al muzeo de popola vivmaniero (skanseno) en Rums\u030cis\u030cke\u0307s, kiun ili atingis per s\u0302ipo. Okazis ankau\u0306 ekskurso tra la loka parko, kiu okupas 210 hektarojn, kaj en g\u0302i kreskas c\u0302. 350 specioj da arboj."}, {"text_idx": "#000006", "text": "akceptita la 15an de julio 1995"}, {"text_idx": "#000007", "text": "La 8\u201316an de julio en Girionys (Litovio) okazis 31-aj Baltaj Esperanto-Tagoj, en kiuj partoprenis 203 esperantistoj el 16 landoj. Estis pridiskutitaj lingvaj problemoj en Baltaj landoj rilate integrig\u0302on en Eu\u0306ropan Komunumon. C\u0302ar, post disfalo de Sovetunio, la rusa ne povas plu plenumi rolon de komuna lingvo, akre staras problemo de lingva komunikado inter Baltaj popoloj: litova, latva kaj estona. Lingva problemo estas aktuala ankau\u0306 en la tuta Eu\u0306ropo. Tial BET-31 akceptas jenan rezolucion:"}, {"text_idx": "#000008", "text": "1. Lingva komunikado inter Baltaj popoloj povas bazig\u0302i nur sur neu\u0306trala fundamento, tial ni proponas la internacian lingvon Esperanto."}, {"text_idx": "#000009", "text": "2. Por kunordigi la agadon de Esperanto-Asocioj de Litovio, Latvio kaj Estonio necesas organizi regulajn renkontig\u0302ojn de gvidantoj de tiuj asocioj dum vicaj BET."}, {"text_idx": "#000010", "text": "3. Organizi komune kunordigitan instruadon de Esperanto lau\u0306 rekomendoj de rezolucioj de UNESCO. Por tio plioftigi interrilatojn inter diversgradaj lernejaj instruistoj en Baltaj landoj, inters\u0302ang\u0302i E-instruistojn, pli vaste uzi tradician informadon antau\u0306 BET-oj."}, {"text_idx": "#000012", "text": "5. Starigi rilatojn kun E-Asocioj de aliaj landoj c\u0302irkau\u0306 Balta maro celante kunordigi Esperanto-agadon en la kadro de Eu\u0306ropa integrig\u0302o. Pridiskuti tiujn problemojn dum la 80-a Universala Kongreso en Tampereo."}, {"text_idx": "#000013", "text": "6. Ellabori je la nomo de Baltaj Esperanto-Asocioj komunan alvokon al diversaj s\u0302tataj organizoj de Litovio, Latvio, Estonio pri enkonduko de la internacia lingvo en diversgradajn lernejojn."}, {"text_idx": "#000014", "text": "7. Konatigi kun c\u0302i tiu rezolucio oficialajn instancojn de Baltaj s\u0302tatoj."}, {"text_idx": "#000016", "text": "Pliaj informoj pri BET-52 kaj pri BEToj g\u0302enerale estas legeblaj en speciala rubriko de nia retejo."}, {"text_idx": "#000020", "text": "Demonstraj versioj de \u201cLa Ondo\u201d"}]